ધોરાજી : ધોરાજીના ભાડેર ગામની બેવડી હત્યાનો મામલો પોલીસમાટે પડકારરૂપ બન્યો હોય એવું લાગે છે માત્ર 8 દિવસમાં પાટણવાવના બે બે પીએસઆઈ બદલીના ભોગ બન્યાં છે નવા પીએસઆઈ તરીકે ઉપલેટાનાં ભોજાણીને મુક્યાનો ઓર્ડર પીઆઈએ કર્યો હતો. ધોરાજીના ભાડેર ગામે બેવડી હત્યાના મામલો વધુ આક્રોશ પામ્યોે છે અને પટેલ પરીવરે મૃતક સોમાણી જીવરાજભાઈ પટેલની લાશ સ્વીકારવાની આજે 8 માં દિવસેય ના પાડી દીધી છે. ત્યારે કાયદો અને વ્યવસ્થાને ધ્યાનમાં રાખી રાજકોટ જીલ્લા પોલીસ વડા અંતરીપ સુદએ પ્રથમ પાટણવાવના પીએસઆ, કે.કે.ગોહીલની તાત્કાલીક અસરથી બદલી કરી ધોરાજીનાં બાટવાની નિમણુક કરેલ બાદ ફરી માત્ર 4 દિવસમાંજ પીએસઆ, બાટવાની બદલી કરી ઉપલેટાના ભોજાણીની પાટણવાવના પીએસઆઈ તરીકે નિમણુંક મોડીરાત્રીના કરેલ છે. તેમજ સમગ્ર પ્રકરણની તપાસ સીપીઆઈ કે.આર. રાવત પાસે હતી એ પણ લઈ અને જેતપુરનાં ડીવાયએસપી દેશાઈને સોપવામાં આવેલ છે. છતા આજે 8 દિવસ બનાવના વિતવા છતાય ભાડેરના પ્રશ્ર્નના કોઈ ઉકેલ આવેલ નથી....! અને બેવડી હત્યા પ્રકરણએ રાજકીય સ્વરૂપ પકડી લીધાની ચર્ચાએ જોર પકડયું છે.